AP ปีหน้าได้โครงการ JV หนุนกำไรเพิ่มQ4/58 ดีสุดในรอบปี ปันผลสูงเกือบ 5%
โบรกฯชี้ AP กำไร Q4/58 ดีสุดในรอบปี ปันผลสูงเกือบ 5% ปีหน้าได้โครงการ JV หนุนกำไรเพิ่ม ราคาเหมาะสม 7.50 บ.
3 ธ.ค. 2558

บล.เคทีบี (ประเทศไทย) ระบุในบทวิเคราะห์ (2 ธ.ค.) ว่า บริษัท เอพี (ไทยแลนด์) จำกัด (มหาชน) หรือ AP จ่ายเงินปันผลปีละ 1 ครั้ง โดยคาดว่าบริษัทจะจ่ายเงินปันผลงวดนี้ได้ที่ 0.27 บาทต่อหุ้น หรือคิดเป็น Dividend Yield เกือบ 5%
ด้านผลการดำเนินงานไตรมาส 3 ปี 2558 มีกำไรสุทธิ 745.1 ล้านบาท เพิ่มขึ้น 16% จากไตรมาสก่อน แต่ลดลง 28.1% จากไตรมาสเดียวกันในปีก่อน ขณะที่ปัจจุบัน AP มียอด Backlog อยู่ราว 1.29 หมื่นล้านบาท คาดว่าจะรับรู้รายได้ในไตรมาส 4 ปี 2558 ราว 6 พันล้านบาท บวกกับยอดขายที่จะเพิ่มขึ้น คาดว่าจะเป็นปัจจัยหนุนต่อรายได้และกำไรสุทธิในไตรมาสดังกล่าวให้เติบโตที่สุดในปีนี้ ซึ่ง AP มีแผนเปิดตัวโครงการใหม่ 5 โครงการ
รวมทั้งปี 2558 คาดว่าจะมีการเปิดโครงการใหม่รวมทั้งสิ้น 22 โครงการ มูลค่ารวม 2.88 หมื่นล้านบาท นอกจากนี้ในปี 2559-2560 AP จะมีส่วนแบ่งกำไรจากโครงการ JV เข้ามามากขึ้น ซึ่งจะช่วยหนุนผลประกอบการให้ดีขึ้นจากปี 2558 (ราคาเหมาะสมโดย KTBST 7.50 บาท) 